এন্দ্রিক ফেলিপে
এন্দ্রিক ফেলিপে মোরেইরা দে সুসা (পর্তুগিজ: Endrick Felipe, ব্রাজিলীয় পর্তুগিজ: [e͡ɪŋdrˈik fˌelˈipy]; জন্ম: ২১ জুলাই ২০০৬; এন্দ্রিক ফেলিপে এবং এন্দ্রিক নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০২২ সালে, এন্দ্রিক ব্রাজিল অনূর্ধ্ব-১৬ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।